alexandrainst/scandi-wiki huggingface dataset:
Distriktet Lárnaka

Distriktet Lárnaka (gresk Επαρχία Λάρνακας, Eparkhía Lárnakas, tyrkisk Larnaka kazası) er eit distrikt i Republikken Kypros. Distriktet ligg på den søraustlege delen av øya Kypros og har eit areal på 1 129 kvadratkilometer.

Etter den tyrkiske invasjonen i 1974 har litt av den nordlege delen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Det gjeld dei tre landsbyane Ársos, Meloúsia og Tremetousiá i distriktet Lefkoşa og landsbyen Pérgamos i distriktet Gazimağusa. Dei tre landsbyane Athiénou, Pýla og Troúlli ligg i FNs buffersone på Kypros.

Dei to landsbyane Ormídia og Xylotýmvou, som høyrer til distriktet, ligg som enklavar innanfor det britiske baseområdet Dekélia.

Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):

Administrasjon
Distriktsadministrasjonen i byen Lárnaka representerer den kypriotiske staten i distriktet. Leiar for distriktsadministrasjonen (gresk έπαρχος, éparkhos) er (i 2016) Oddyséas Hadzistefánou.

Kommunar og busetnader
Distriktet har desse kommunane (innbyggjartal 2011 i parentes):
Lárnaka (51 468)
Aradíppou (19 228)
Livádia (7 206)
Dromolaxiá-Meneoú (6 689)
Athiénou (5 017)
Lévkara (762)

Utanom kommunane har Lárnaka 52 registrerte busetnader, av desse ligg tre heilt i område som er administrerte av Den tyrkiske republikken Nord-Kypros. Dei største av dei busetnadene som er under kontroll av styresmaktene, er (innbyggjartal 2011 i parentes):

Busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):
 Meloúsia (Kırıkkale) (390)
 Ársos (Yiğitler) (327)
 Tremetousiá (Erdemli) (169)

Ein busetnad har innbyggjarar på båe sider:
 Pérgamos (Beyarmudu) (Republikken Kypros 193, Nord-Kypros 1 196)

Referansar 

Larnaka
Ole Jonny Eikefjord

Ole Jonny Eikefjord () er ein profilert norsk gourmetkokk, kokebokforfattar og restauranteigar. Saman med forretningsmannen Petter Stordalen  eig han restaurantane Eik Annen Etage, Restaurant Eik, Restaurant Fjord og Bella Bambina. Eikefjord har også vore fast kokk på TV2 sitt populære program Sommertid, og han laga bryllaupsmiddagen under det norske kronprinsparet sitt bryllaup den 25. august 2001.

Eikefjord kjem frå Førde i Sogn og Fjordane. Han starta, som Terje Ness, kokkekarrieren på Sunnfjord hotell der han gjekk gradene frå lærling til kjøkkensjef. Deretter vart han kjøkkensjef på Hotel Continental i Oslo. Der vart han «oppdaga»  av Petter Stordalen, og saman starta dei Restaurant Eik som har fått utmerkinga «Bib-gourmand» heile 9 gonger i Michelinguiden, også i 2013. I kjølvatnet av Restaurant Eik starta dei opp Eik Annen Etage, fiskerestauranten Fjord og italienske Bella Bambina.

Eikefjord gav i 2008 ut den kritikarroste boka Gourmet for folket, som vart nominert til Årets Norske Kokebok same år.  I 2011 følgde han opp med kokeboka Fisk og skalldyr - delikatesser fra mesterkokken. Han har også fått toppkarakterar for raudvinane sine, ein av dei oppkalla etter seg sjølv: Niepoort OJ Eikefjord Douro. 

Eikefjord og investor Petter Stordalen vekte nasjonal oppsikt, då dei opna Restaurant Eik som Norge sin første røykfrie restaurant i 2003 – halvtanna år før eit offentleg røykeforbod vart innført. Eikefjord har fleire gonger teke offentleg avstand frå bruk av gåselever.

Då Justin Bieber besøkte Oslo i mai 2012, åt popstjerna ein trerettars lunsj etterfølgd av hamburger hjå Eikefjord på Restaurant Eik Annen Etage.

Bibliografi

Kjelder
 
Referansar

Denne artikkelen bygger på «Ole Jonny Eikefjord» frå ,  den 27. april 2016.

Bakgrunnsstoff 
 Nettstaden til Restaurant Eik
 Nettstaden til Restaurant Eik Annen Etage
 Nettstaden til Restaurant Fjord
 Nettstaden til Restaurant Bella Bambina
 Om Ole Jonny Eikefjord i Lokalhistoriske artiklar Sogn og Fjordane

Norske kokkar
Norske matskribentar
Forfattarar frå Førde
Norske sakprosaforfattarar
Gujrat

Gujrat (uttalt gudʒrˈat) er ein by i Panjab i Pakistan. Han har kring 250 100 innbyggjarar (1998). Gujrat ligg 11 mil nordvest for Lahore. 

Byen vaks opp rundt ein festning bygd 1580 av mogulkeisaren Akbar. Han har namn etter gujar-kasten.
Gujrat låg tidlegare ved breidda av Chenab, men elva har sidan endra løp og renn no forbi byen eit par kilometer unna. Den gamle hovudvegen frå Peshawar til Karachi – Grand Trunk Road - går gjennom byen.

I 1849 sigra britane og sikhane her. Dette opna for den britiske annekteringa av Panjab.

Gujrat er eit handelssenter. Det blir også framstilt møblar, lêr- og tekstilprodukt her. Av handverksproduksjon er særleg gull- og sølvarbeid viktig.

Mange norsk-pakistanarar har røter i distriktet rundt Gujrat.

Kjelder

Byar i Pakistan
Panjab i Pakistan
Sportsklubben Herd

Sportsklubben Herd er eit idrettslag i Ålesund kommune, stifta i 1932. Laget, som er aktivt i fotball, spelar i blå trøyer og kvite bukser.

Herd hadde opphavleg base i bydelen Aspøya i Ålesund. I seriefotballen hadde laget sine beste år midt på 1960-talet. Både i 1965 og 1966 var Herd det beste fotballaget i Ålesund kommune, og toppa Møre-avdelinga i 3. divisjon framfor Molde FK og Aalesunds FK. Herd møtte Trondheims-klubbane Falken (1965) og Kvik (1966) i kvalifiseringskampar til 2. divisjon, men mislukkast begge åra. Karl Johan Johannessen, Odd Arne Engvik, Arnfinn Espeseth og Knut Iversen utmerka seg på laget i desse toppåra.

Etter 1972-sesongen heldt Herd jamnast til i 4. divisjon Sunnmøre. Folketalet på Aspøya minka og i 1982 valde klubben å flytte aktiviteten til dei veksande skulekrinsane Åse og Lerstad i det som hadde vore Borgund kommune føre 1968.

I 2016 deltek Herd på nivå fire i det norske seriesystemet.

Kjelder
Denne artikkelen bygger på «Sportsklubben Herd» frå ,  den 27. april 2016.  
 

Idrettslag i Ålesund
Distriktet Ammókhostos

Distriktet Ammókhostos (gresk Επαρχία Αμμοχώστου, Eparkhía Ammokhóstou, tyrkisk Mağusa kazası eller Gazimağusa kazası) er eit distrikt i Republikken Kypros. Distriktet ligg aust på øya Kypros og har eit areal på 1 979 kvadratkilometer.

Etter den tyrkiske invasjonen i 1974 har størstedelen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros, fordelt på distrikta Gazimağusa og İskele, utanom landsbyen Afánia, som er overført til distriktet Lefkoşa.

Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):

Administrasjon
Distriktsadministrasjonen i eksil i byen Lárnaka representerer den kypriotiske staten i distriktet. Fungerande leiar for distriktsadministrasjonen (gresk έπαρχος, éparkhos) er (i 2016) Andréas Ktorídis.

Kommunar og busetnader
Distriktet har åtte kommunar, av desse ligg fire i område som er administrerte av Den tyrkiske republikken Nord-Kypros. Dei kommunane som er under kontroll av styresmaktene, er (innbyggjartal 2011 i parentes):
Paralímni (14 963)
Derýnia (5 844)
Sotíra (5 474)
Ajía Nápa (3 212)

Kommunane som er kontrollerte av Den tyrkiske republikken Nord-Kypros, er (innbyggjartal 2011 i parentes):
Ammókhostos (Gazimağusa) (40 920)
Lýsi (Akdoğan) (2 471)
Akanthoú (Tatlısu) (1 459)
Levkóniko (Geçitkale) (1 253)

Utanom kommunane har Ammókhostos 80 registrerte busetnader, av desse ligg alle utanom fem heilt i område som er administrerte av Den tyrkiske republikken Nord-Kypros. Dei busetnadene som heilt eller delvis er under kontroll av styresmaktene, er (innbyggjartal 2011 i parentes):
Avgórou (4 604)
Liopétri (4 591)
Frénaros (4 298)
Ákhna (2 087)
Akherítou (1 556)

Dei største busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):

Ein busetnad har innbyggjarar på båe sider:
Akherítou (Güvercinlik) (Republikken Kypros 1 556, Nord-Kypros 911)

Referansar 

Ammokhostos
Haugar Vestfold Kunstmuseum

Haugar Vestfold Kunstmuseum er eit museum for biletkunst i Tønsberg i Vestfold. Museet, som ofte berre vert kalla Haugar, er ei avdeling av Vestfoldmuseene IKS. Museet ligg på ei høgd midt i byen kalla Haugar (Møllebakken), i bygningar frå 1918–1921 som tidlegare hysa Tønsberg navigasjonsskole/Tønsberg sjømannsskole. I dette området skal det ha vore ein tingstad i vikingtida og mellomalderen.

Haugar Vestfold Kunstmuseum syner hovudsakleg fram norsk samtidskunst og kunsthandverk i vekslande utstillingar. Museet disponerer ei samling av kunst og kunsthandverk  som er eigd av ei stifting med namnet  Stiftelsen Haugar Vestfold Kunstmuseum. Styret i denne stiftinga vert oppnemnd av fylkestinget i Vestfold fylkeskommune kvart fjerde år.

Museet vart skipa av Vestfold fylkeskommune og Tønsberg kommune i 1993, og opna for publikum i september 1995.  Det var inga offentleg kunstsamling i fylket som stiftinga kunne nytte som grunnstamme for vidare utbygging av samlingane. For det meste er samlingane finansiert ved gåver frå Norsk kulturråd og frå Haugars Venneforening, i tillegg til at lokale kunstnarar og kunstsamlarar har bidrege med gåver. Sjølv om museet vart ei avdeling av Vestfoldmuseene IKS i 2009, er det altså framleis stiftinga som eig samlingane. Frå 2011 har museet dessutan hatt eit breitt samarbeid med Sparebankstiftelsen DNB som har gjort det mogleg å få inn i samlingane langtidsdeponerte verk av viktige norske og internasjonale kunstnarar.

Bakgrunnsstoff
Haugar Vestfold Kunstmuseum
snl.no:  Haugar Vestfold Kunstmuseum

Kunstmuseum i Noreg
Museum i Vestfold og Telemark
Kultur i Tønsberg
Hvalfangstmuseet

Hvalfangstmuseet er eit museum i Sandefjord som fungerer som nasjonalt og internasjonalt senter for kval- og kvalfangstsoge. Museet, som er ei avdeling av Vestfoldmuseene IKS, er det einaste spesialmuseet i Europa for det som har med kval og soga om kvalfangsten å gjere, og tek òg for seg dyre- og fugleliv i arktiske og antarktiske strok.

Hovudutstillinga skildrar kvalfangstsoga i ulike tider og i ulike kulturar, både den tradisjonelle fangsten hjå inuittane, den nordamerikanske jakta på spermkval (spermasettkval) i Atlanterhavet og den moderne norske storkvalfangsta i dei antarktiske stroka. Det vert gjort greie for innsats og risikovilje frå einskildpersonar og verksemder under usedvanlege harde vilkår og klimatiske tilhøve. Emneområdet spenner frå teknologisk utvikling og geografisk spreiing til arbeidslivet og handsaminga av fangsten.  Ein modell av ein blåkval i full storleik er hovudattraksjonen.

Soga til museet
Forretningsmannen Lars Christensen frå Sandefjord tok til i 1914 å sysle med tanken om eit museum om den vidfemnande kvalfangstnæringa han sjølv tok del i.  Ideen hadde han mellom anna fått etter å ha vitja New Bedford Whaling Museum, kvalfangstmuseet i New Bedford i Massachusetts i USA. Og 23. mai 1917 kunne han overrekke som gåve til Sandefjord by eit nytt kvalfangstmuseum. Namnet på museet var då Kommandør Chr. Christensens Hvalfangstmuseum, namngjeve etter faren til Lars Christensen. Seinare har museet gjennomgått store endringar, og det vart utvida i 1981. Men det opphavlege museumsbygget frå 1917, teikna av Nils W. Grimnæs, står framleis uendra, og det er her modellen av blåkvalen er opphengd under taket, og utstillinga om dyr og fugleliv i arktiske og antarktiske strok har fått sin plass.

Lars Christensen skipa eit museum for og over si eiga samtid. Notidas utstillingar tek opp notidas aktuelle tema, som mellom anna forvaltninga av kvalen som ein av ressursane i havet, og dei miljømessige konsekvensane av kvalfangsten. Det vert dessutan lagt vekt på å få fram sogene til dei menneska som på ulike vis var med på kvalfangsten.

Kjelder
Hvalfangstmuseet

Litteratur 
Bjarne Aagaard: Fangst og forskning i Sydishavet. Annet bind, Nye tider. Oslo-1930, s. 419-432
Einar Wexelsen: Vel blåst! Kommandør Chr. Christensens Hvalfangstmuseum 75 år. Hvalfangstmuseets publikasjon nr. 28, Sandefjord-1993. Også trykt som Utkikksposten nr. 5 og 6, Sandefjord-1992.

Museum i Vestfold og Telemark
Kultur i Sandefjord
Kvalfangst
Byggverk i Sandefjord
Distriktet Kerýnia

Distriktet Kerýnia (gresk Επαρχία Κερύνειας, Eparkhía Kerýnias, tyrkisk Girne kazası) er eit distrikt i Republikken Kypros. Distriktet ligg på nordsida av øya Kypros og har eit areal på 640 kvadratkilometer.

Etter den tyrkiske invasjonen i 1974 har heile distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros som distriktet Girne.

Folketal
Utviklinga av folketalet i distriktet (frå 1996 er det tal frå folketeljingar i Nord-Kypros):

Administrasjon
Distriktsadministrasjonen i eksil i byen Levkosía (Nikosia) representerer den kypriotiske staten i distriktet. Fungerande leiar for distriktsadministrasjonen (gresk έπαρχος, éparkhos) er (i 2016) Andréas Louká.

Kommunar og busetnader
Distriktet har tre kommunar som er kontrollerte av Den tyrkiske republikken Nord-Kypros (innbyggjartal 2011 i parentes):
Kerýnia (Girne) (21 319)
Lápithos (Lapta) (5 748)
Karavás (Alsancak) (5 595)

Utanom kommunane har Kerýnia 44 registrerte busetnader som er kontrollerte av Den tyrkiske republikken Nord-Kypros. Dei største er (innbyggjartal 2011 i parentes):

Referansar 

Kerynia
Sportsklubben Falken

Sportsklubben Falken er eit idrettslag heimehøyrande i Trondheim. Laget vart stifta i 1925 og organiserte seg i Arbeidernes Idrettsforbund (AIF). Falken deltek aktivt i skeiseløp og sportsdans.

Falken, som var knytt til bydelen Lademoen, dreiv tidlegare også med fotball, friidrett, ishockey, orientering og ski, i tillegg til skeisesport. Fotballaget deltok i 2. divisjon 1966 og 1969, men enda begge gongane sist i avdelinga si. Kringom 1980 svikta rekrutteringa til fotballaget og laget deltok i seriefotballen i lag med Nidelv Idrettslag som Nidelv/Falken. Samarbeidet tok slutt før 1990 og fotballgruppa nedlagd.

Skeiseløparane Henry Wahl, Hjalmar Andersen, Sverre Farstad, Villy Haugen, Jan Egil Storholt og Eskil Ervik er dei mest kjende Falken-medlemene.

Kjelder
Store Norske Leksikon.

Idrettslag i Trondheim
Skipingar i 1925
Sportsklubben Falk

Sportsklubben Falk er eit idrettslag i Horten, stifta 23. september 1917. Laget driv med både fotball og handball.

Fotballaget gjorde sin beste prestasjon i cupmeisterskapen i 1929. Falk tok seg då til semifinalen, der det vart tap 0-1 mot Sarpsborg Fotballklubb, den komande noregsmeisteren. På 2000-talet har laget for det meste vore å finne på femte nivå i norsk seriefotball.

Handballaget til Falk rykte våren 2013 opp frå 1. divisjon. Møtet med eliteserien vart i tøffaste laget og Falk rykte ned att i 2014.

Kjelder
Denne artikkelen bygger på «SK Falk» frå ,  den 27. april 2016.  
 

Idrettslag i Horten
Idrettslag skipa i 1917
1917 i Noreg
Distriktet Levkosía

Distriktet Levkosía (gresk Επαρχία Λευκωσίας, Eparkhía Levkosías, tyrkisk Lefkoşa kazası) er eit distrikt i Republikken Kypros. Distriktet ligg sentralt på øya Kypros og har eit areal på 2 714 kvadratkilometer.

Etter den tyrkiske invasjonen i 1974 har den nordlege delen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros, fordelt på distrikta Lefkoşa og Güzelyurt. Landsbyen Dénia ligg i FNs buffersone på Kypros.

Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):

Administrasjon
Distriktsadministrasjonen i byen Levkosía (Nikosia) representerer den kypriotiske staten i distriktet. Fungerande leiar for distriktsadministrasjonen (gresk έπαρχος, éparkhos) er (i 2016) Mários Panajídis.

Kommunar og busetnader
Distriktet har tolv kommunar, av desse ligg to heilt i område som er administrerte av Den tyrkiske republikken Nord-Kypros, medan to har innbyggjarar på båe sider. Dei kommunane som er under kontroll av styresmaktene, er (innbyggjartal 2011 i parentes)::
Aglandziá (20 783)
Dáli (10 466)
Éngomi (18 010)
Jéri (8 235)
Lakatámia (38 345)
Latsiá (16 774)
Stróvolos (67 904)
Tséri (7 035)

Kommunane som er kontrollerte av Den tyrkiske republikken Nord-Kypros, er (innbyggjartal 2011 i parentes):
Mórfou (Güzelyurt) (7 465)
Kythréa (Değirmenlik) (3 284)

Desse kommunane har innbyggjarar på båe sider:
Levkosia (Lefkoşa, Nikosia) (Republikken Kypros 55 014, Nord-Kypros 37 115)
Ájos Dométios (Aydemet) (Republikken Kypros 12 456, Nord-Kypros 2 314)

Utanom kommunane har Levkosía 162 registrerte busetnader, av desse ligg 49 i område som er administrerte av Den tyrkiske republikken Nord-Kypros. Dei største busetnadene som er under kontroll av styresmaktene, er (innbyggjartal 2011 i parentes):

Dei største busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):

To busetnader har innbyggjarar på båe sider:
Páno Zódia (Yukarı Bostancı) (Republikken Kypros 15, Nord-Kypros 1 495)
Louroukína (Akıncılar) (Republikken Kypros 11, Nord-Kypros 390)

Eit tjuetals busetnader, dei fleste i eller nær buffersona mellom 
dei områda som er kontrollerte av republikken Kypros, og dei områda som er administrerte av Nord-Kypros, er heilt eller nesten heilt fråflytta.

Referansar 

Levkosia
Terje Ness

Terje Ness () er ein prislønna norsk kokk frå i Førde. Han er best kjend for sigeren i Bocuse d'Or i 1999 og som kokk for REMA 1000.

Virke
Mor hans var diettkokk på sjukehuset i Førde. Ness gjekk i læra ved Sunnfjord Hotell 1987, fekk fagbrev 21 år gamal i 1989, var hjå Frode Aga ved Hallingstuene på Geilo og han var også i  Hemsedal og Stavanger. Deretter arbeidde han hjå Eyvind Hellstrøm på Bagatelle frå 1994 til 2000, der han i 1997 vart kjøkkensjef. I eit eige arrangement vart han Årets kokk i 1997, noko som bringa han til Bocuse d'Or i 1999 som han då vann.

Ness gjekk i 2000 over til kjøkkenet ved Oro i Tordenskiolds gate saman med Björn Svensson,  Sven Erik Renaa og  Lise Finckenhagen. Oro, som betyr gull, fekk ei stjerne i Michelinguiden i 2001. Etter å ha vorten ueinig med eigarane Bengt Wilson og Lars Erik Underthun forlet han Oro i 2004 og starta i 2005 Haga restaurant på Haga Golfpark. Haga Restaurant fekk det påfølgande året ei stjerne i Michelinguiden. I 2009 erverva han seg Oro på nytt.  Med mål om to stjerner etablerte han og den norske østerskokken Rune Mogens Pal (fødd 1968) frå 2011 Ondo mezzanine på Aker Brygge.  Med Pal dreiv han frå 2010 spisestaden Alfred på Aker Brygge i tilknyting til Nobels fredssenter til minne om Alfred Nobel, nedlagt i 2014.  Samarbeidet med Pal (som også innebar brasseriet Blanche) vart avsluttat våren 2013, noko som førte til at Ness berre fortsette som eigar og drivar av Oro.  Staden vart reopna etter dårlege tider i 2015 med Eyvind Hellstrøm på kjøkkenet.

I 2012 vart han kokk for REMA 1000.  Same året begynte han også på eit samarbeid med det svenske Elektrolux (grunnlagt 1910) som lagar steikeomnar.

Utmerkingar
Norgesmesterskapet i kokkekunst.  Ingen medaljar, men deltaker først i 1995 med Charles Tjessem frå Bagatelle
Norges kokkelandslag 1997-2000, bronse i Kokke-OL 2000
Bocuse d'Or:  Siger i 1999
Årets kjøkkensjef 1999 for sitt virke hjå Bagatelle
Fylkeskulturprisen 2000 i Sogn og Fjordane.
Michelinguiden
Stjerne 12. mars 2001 for Oro
Stjerne 2006 for Haga Restaurant

Kjelder
 Om Terje Ness i Fylkesleksikon Sogn og Fjordane
 Wikipedia på bokmål
Referansar

Bakgrunnsstoff

Norske kokkar
Norske matskribentar
Folk frå Førde
Gaute Losnegård

Gaute Losnegård () er ein norsk historikar og faglitterær forfattar. Han er fødd i Bergen, og busett i Holmedal i Askvoll kommune.

Han debuterte i 1996 med ungdomslagsboka Fyr det gode og væne i livet. Seinare har han skrive fleire lokalhistoriske og kulturhistoriske bøker, som for eksempel Død og pine (som handlar om Hetle-saka), Dalsfjord-boka: frå Gaularfjorden til Bulandet (saman med Henning Rivedal og Rolf Losnegård), Ingolfr – norsk-islandsk hopehav 870–1536, Riddarane av Losna,  Peter Andreas Blix – i strid for vern og vekst og ei bygdebok for Jondal kommune i tre bind. I 2008 kom boka Norsk rutebilhistorie ut på Skald forlag. I 2012 gav han ut første bindet i historieverket om Flora, «Historia om Flora. Før byen kom – tida fram til 1860» (Selja Forlag). I 2013 gav han ut «Norske ulukker og katastrofar» (Skald forlag).

Gaute Losnegård er son til Rolf Losnegård.

Bibliografi

Bøker

Kjelder

Bakgrunnsstoff
I tidsskrift - eit utval
 Lokalhistoriske artiklar Sogn og Fjordane

Norske historikarar
Norske lokalhistorikarar
Norske sakprosaforfattarar
Folk frå Askvoll
Forfattarar frå Askvoll
Nynorskforfattarar
Åsmund Ohnstad

Åsmund Ohnstad () er ein norsk forfattar og historikar frå Aurland i Sogn og Fjordane. Han har lektorutdanning i språk, samfunnsøkonomi og historie ved universitetet i Bergen. Ohnstad har gitt ut fleire bøker om lokalhistorie på norsk og engelsk. Åsmund Ohnstad har vore leiar i Aurland sogelag.
Ohnstad er og ein aktiv forkjempar for Donald Trump og synet i Noreg på eks-presidenten. 

Han er son av forfattar og historikar Anders Ohnstad.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder 

Denne artikkelen bygger på «Åsmund Ohnstad» frå ,  den 28. april 2016.  

Forfattarar frå Aurland
Norske sakprosaforfattarar
Norske lokalhistorikarar
Folk frå Aurland
Arne Henning Årskaug

Arne Henning Årskaug () er ein norsk bibliotekar og forfattar. Han kjem frå Holsen i Førde kommune. Årskaug har gått på Forfattarstudiet i Bø, Skrivekunstakademiet i Hordaland og Høgskolen i Oslo og Akershus, Bibliotek- og informasjonsvitenskap. 
Årskaug debuterte i 2015 med Utstyrstekstar. Tekstane i debutboka er prega av språkleg overskot og er fulle av eigenarta forteljargrep.

Bibliografi

Bøker

I bøker - eit utval

Kjelder 
 Om Arne Henning Årskaug på Samlaget

Forfattarar frå Førde
Norske novelleforfattarar
Norske bibliotekarar
Nynorskforfattarar
Auditør

Ein auditør var ein militær embetsmann med plikt til å arbeide med den militære rettspleien. Før 1804 kravde ikkje stillinga høgare juridisk utdanning.  Etter 1804 kravde stillinga juridisk embetseksamen.

Oppgåvene til auditørens var mellom anna å leia krigsforhør og gjere forarbeid til saker for krigsretten. Tittelen blei endra til krigsadvokat i 1909.

Kjelder 

Denne artikkelen bygger på «Auditør» frå , den 28. april 2016, revisjon 14712264 

Juridiske stillingar
Historiske yrke
Distriktet İskele

Distriktet İskele (tyrkisk İskele ilçesi) er eit distrikt i Nord-Kypros. Distriktet ligg på den austlege delen av øya Kypros og har eit areal på 774 kvadratkilometer. Distriktet vart skild ut frå distriktet Gazimağusa i 1998. Fram til den tyrkiske invasjonen i 1974 var området ein del av distriktet Ammókhostos i Republikken Kypros.

Folketal
Utviklinga av folketalet i distriktet og underdistrikta:

Administrasjon
Distriktsadministrasjonen i byen İskele (Tríkomo) representerer den nord-kypriotiske staten i distriktet. Leiar for distriktsadministrasjonen (tyrkisk kaymakam) er (i 2016) Ahmet Cenk Musaoğulları.

Kommunar
Distriktet har desse kommunane (innbyggjartal 2011 i parentes):

Underdistriktet İskele Merkez
İskele (Tríkomo) (7 906)

Underdistriktet Mehmetçik
Mehmetçik (Galátia) (3 729)
Büyükkonuk (Kómi Kepír) (2 860)
Landsbyen Kantara (Kandára) (21) ligg utanfor kommunestrukturen.

Underdistriktet Yeni Erenköy
Yeni Erenköy (Jaloúsa) (5 627)
Dipkarpaz (Rizokárpaso) (2 349)

Referansar 

Iskele